cyanic-selkie/wikianc huggingface dataset:
Նիկոլայ Ալբոկրինով
Կենսագրություն
Նիկոլայ Ալբոկրինովը ծնվել է 1887 թվականին Սարատովում (այլ տվյալներով 1885 թվականին)։ Ռազմական ծառայության է անցել 1905 թվականին։ 1909 թվականին եղել է գրենադերների պորուչիկ ։ Առաջին համաշխարհային պատերազմի ժամանակ մարտնչել է 3-րդ գրենադերական Պերնևյան գնդում (կապիտան)։ 1915 թվականի մայիսից գումարտակի հրամանատար, պատերազմը սկսել է շտաբս-կապիտանի կոչումով, ավարտել փոխգնդապետով ։ Բոլշևիկների կողմից երկրում իշխանությունը գրավելուց հետո զորակոչվել է Բանվորա-գյուղացիական Կարմիր բանակ, բայց հետագայում անցել է սպիտակների կողմը։ 1918 թվականի օգոստոսից մինչև 1919 թվականի հունվարի 3-ը եղել է Վոտկինսկի շրջանի Սահմանադիր ժողովի կոմիտեի Ժողովրդական բանակի հրամանատար։
1919 թվականի հունվարի 11-ից մինչև մայիսի 9-ը ծառայել է ադմիրալ Կոլչակի բանակում, Վոտկինսկի հրաձգային դիվիզիայի հրամանատար։ 1919 թվականի հուլիսի 22-ին ստացել է գեներալ-մայորի կոչում։
1920 թվականի հունվարին կարմիրբանակայինների կողմից գերի է վերցվել Կրասնոյարսկում (այլ տվյալներով գերի է հանձնվել կամավոր)։ № 51 էշելոնի կազմում անցել է 5-րդ բանակի շտաբի տրամադրության տակ և 1920 թվականի հունվարին ուղարկվել Օմսկի օկրուգային զինկոմիսարիատ։ 1920 թվականին Տոմսկում ձերբակալվել է և դատապարտվել գնդակահարության։
Արտաքին հղումներ
Կատեգորիա:Ռուս ռազմական գործիչներ Կատեգորիա:Առաջին համաշխարհային պատերազմի մասնակիցներ
Միքսթեյփ
Միքսթեյփ (mixtape կամ mix tape), ձայնագրման տեսակ, երգերի ժողովածու, որոնք ձայնագրված են որոշ շարքով և երաժշտական հատվածների խառնույթ (mix) են ներկայացնում։ Դրանք հավաքվում են մեկ ստեղծագործության մեջ, հիմնականում աուդիոկասետի վրա (tape) ։
Միքսթեյփը, որը սովորաբար արտացոլում է իր կազմողի երաժշտական ճաշակը, կարող է տարբերակվել պատահական ընտրված սիրված երգերի ցանկից մինչև ընդհանուր թեմայի կամ տրամադրության հետ կապված երգերի կոնցեպտուալ խառնուրդ, կամ շատ անձնական հայտարարություն, հաշվի առնելով ժապավենում նշված հասցեատերին։
Ակնարկագիր Ջեֆրի Օ’Բրայենը անվանել է անձնական միքսթեյփերն «առավել լայնորեն օգտագործվող ամերիկյան արվեստի ձև», և շատ ոգևորված մարդիկ կարծում են, որ այն միքսթեյփը, որը ստեղծված է երգերի մանրակրկիտ ընտրությամբ միքսի համար, կարող է գեղարվեստական հայտարարություն լինել, որ այն ավելին է, քան պարզապես առանձին երգերի հավաքածու ։
Պատմություն
Ամենատարածված վաղ միքսթեյփերըն են եղել 8-հետքային ժապավենները, որոնք վաճառվում էին 1960-1980-ական թվականներին տարբեր շուկաներում բեռնատար մեքենաների վարորդների կողմից «Սուպեր 73», «Country Chart Toppers» կամ «Փոփ երաժշտության թոփ 1977» անվանումներով։
«Միքսթեյփ» հասկացողությունն առաջացել է ԱՄՆ-ում՝ սևամորթ ռեփերների շրջապատում։ Այդ պատճառով էլ միքսթեյփերն առավել հայտնի են հիփ հոփ համայնքում ։ Հաճախ միքսթեյփերն իրենցից ներկայացնում եմ տարբեր արտիստների առանձին երգերի ժողովածուներ։ Սակայն դրանք կարող են նաև թեմատիկ լինել (օրինակ, կոնկրետ արտիստի երգերից միքսթեյփ կամ բոլոր արտիստները կարդում են որոշակի բիթմեյքերի աշխատանքի ներքո)։ Հաճախ միքսթեյփերը թողարկվում են իրենց հեղինակների կողմից՝ դիջեյներն իրենց լեյբլներում, տարածելով դրանք փողոցներում իրենց ալիքների միջոցով, խուսափելով պաշտոնական երաժշտական խանութներից և խոշոր մանրածախ ցանցերից։ Երբ հիփ հոփը դեռ նոր էր առաջանում, դիջեյներն ինքնուրույն էին վաճառում իրենց միքսթեյփերը փողոցներում իրենց սեփական մեքենաների բեռնախցիկներից կամ տարբեր ակումբներում։
Շատ սկսնակ արտիստներ դիտարկում են միքսթեյփերը որպես սեփական փրոմոուշնի համար միջոց, այդ պատճառով էլ փոխանցում են իրենց նոր երգերը հայտնի դիջեյներին միքսթեյփերի համար ։ Շատ դիջեյներ թողարկում են միքսթեյփերի շարքեր ։ Օրինակ, 2008 թվականի սեպտեմբերի սկզբին DJ White Owl-ը թողարկել է « WHITE OWL DROP THAT 31»-ը, որը այդ շարքի 31-րդ միքսթեյփն էր։ Դրա հետ մեկտեղ միքսթեյփերն ունեն կիսապաշտոնական կարգավիճակ, փոքր տպաքանակներ և հոսում են համացանց։
Արտաքին հղումներ
Կատեգորիա:Հիփ հոփ Կատեգորիա:Հիփ հոփ արտադրություն Կատեգորիա:Մեդիա արդյունաբերություն Կատեգորիա:Ձայնագրություն Կատեգորիա:Երաժշտական ալբոմների տեսակներ Կատեգորիա:Միքսթեյփեր
Jack in the Box
Jack in the Box, ամերիկյան արագ սննդի ռեստորանների ցանց, որը հիմնադրվել է 1951 թվականի փետրվարի 21-ին, Ռոբերտ Փիթերսոնի կողմից Սան Դիեգոյում (Կալիֆոռնիա)։ Այժմ կա ավելի քան 22000 ռեստորան, հիմնականում ԱՄՆ-ի արևմտյան ափում։
Նրանք արտադրում են համբուրգերներ, չիզբուրգերներ, սենդվիչներ, հավից ուտեստներ, տակոներ, աղցաններ, աղանդեր, ձվե ռուլետներ և այլն։
Պատմություն
Ռոբերտ Փիթերսոն, որը մինչև այդ կառավարել է մի քանի հաջողակ ռեստորաններ, բացեց իր առաջին ռեստորանը՝ Jack in the Box, 1951 թվականին Սան Դիեգոյում։ Ռեստորանի տանիքում տեղակայված է մի մեծ տուփ, որի մեջ կա մեծ ծաղրածու՝ Ջեք (Jack in the Box), իսկ դրա փոքր ձևը տեղակայված է ինտերկոմի մոտ (այնտեղ սպասարկում են մեքենաներին), որտեղ կար մի ցուցանակ, որի վրա գրված էր «Ձգեք առաջ և Ջեքը կխոսի ձեր հետ»։ Այդ սպասարկման ձևն արագ համբավ հավաքեց, որից հետո սկսեցին բացվել նոր ռեստորաններ։ 1966 թվականին արդեն կար ավելի քան 180 Jack in the Box ռեստորաններ, որոնք հիմնականում գտնվում են Կալիֆոռնիայի ԱՄՆ-ի հարավ-արևմուտքում։
Աշխատանքի աշխարհագրություն
Ներկայումս ընկերությունը փորձում է ներթափանցել Կոլորադո և Տեխաս։ 2009 թվականի հունիսին Ալբուկերկեյում, Նյու-Մեքսիկոյում բացվել են մի քանի Jack in the Box ռեստորաններ։ 2012 թվականի հունվարին արդեն բաց էին ռեստորաններ Ինդիանապոլիսում, Ինդիանայում, իսկ նույն թվականի սեպտեմբերի 17-ին բացվեց առաջին ռեստորանը Օհայոյում։
ԱՄՆ
• 3
Ծանոթագրություններ
Կատեգորիա:Ֆասթֆուդ Կատեգորիա:Արագ սննդի ցանցեր Կատեգորիա:Ամերիկյան ընկերություններ Կատեգորիա:ՆԱՍԴԱՔ-ում ցուցակված ընկերություններ
Լաուրա Տեզորո
Լաուրա Տեզորո (Laura Tesoro, ), բելգիացի երգչուհի և դերասանուհի։ Տեզորոն «Ձայն» շոուի ֆլամանդական տարբերակում զբաղեցրել Է երկրորդ տեղը։ 2016 թվականի հունվարի 17-ին «What's the Pressure» («Ի՞նչ ճնշում է») երգով Տեզորոն հաղթել է «Eurosong 2016» շոուի Բելգիայի ազգային ընտրական փուլում, որն էլ նրան իրավունք է տվել ներկայացնելու Բելգիան Ստոկհոլմում կայացած «Եվրատեսիլ 2016» երգի մրցույթին։
1996-2014. վաղ տարիներ և կարիերայի սկիզբ
Լաուրա Տեզորոն ծնվել է 1996 թվականի օգոստոսի 19-ին, Ֆլանդրիայում։ 2008 թվականին ստացել է իր առաջին դերը՝ խաղալով Էվի Քյուփերսի դերը բելգիական «Witse» քրեական դրամայում։ Դրանից հետո Լաուրան մասնակցել է «Էննի» և «Դոմինո» մյուզիքլներին։ 2012-2014 թվականներին «Familie» հեռուստասերիալում խաղացել է Շառլոտայի դերը։
2014 թվականին Տեզորոն մասնակցել է «The Voice van Vlaanderen» («Ֆլանդրիայի ձայնը») շոուի երրորդ եթերաշրջանին՝ զբաղեցնելով երկրորդ հորիզոնականը։ Նույն թվականին Տեզորոն թողարկել է իր առաջին «Outta Here» սինգլը, որը հայտնվել է ֆլամանդական ազգային հիթ-շքերթում՝ հասնելով 23-րդ հորիզոնականին։
2015-ից մեր օրեր
2015 թվականին Լաուրան ներկայացրել է իր երկրորդ` «Funky Love» սինգլը։ 2016 թվականի նոյեմբերին ֆլամանդական één հեռուստաընկերությունը, որը պատասխանատու է «Եվրատեսիլ 2016» մրցույթին Բելգիայի մասնակցության համար, հայտարարել է Ստոկհոլմում «Եվրատեսիլ 2016» մրցույթում Բելգիան ներկայացնելու հինգ հավանական թեկնածուների ցուցակը։ Նրանց թվում էր Լաուրա Տեզորոն ։ Ազգային ընտրական փուլի ժամանակ Տեզորոն կատարել է բելգիացի և թուրք երգչուհի Հադիսեի «Düm Tek Tek» երգի քավր տարբերակը, իսկ 2016 թվականի հունվարի 17-ին ընտրական փուլի եզրափակիչում «What's the Pressure» երգով հաղթել է ։
Արտաքին հղումներ
Կատեգորիա:Եվրատեսիլ 2016 երգի մրցույթի մասնակիցներ Կատեգորիա:Բելգիացի երգիչներ Կատեգորիա:Բելգիայի մասնակիցները Եվրատեսիլ երգի մրցույթում Կատեգորիա:Բելգիացի երգչուհիներ Կատեգորիա:Բելգիացի դերասաններ Կատեգորիա:Բելգիացի դերասանուհիներ Կատեգորիա:Բելգիայում ծնվածներ Կատեգորիա:Երաժիշտներ Կատեգորիա:Ֆլամանդացիներ Կատեգորիա:Եվրատեսիլ երգի մրցույթի մասնակիցներ
Ալֆրեդ Կուբին
Ալֆրեդ Լեոպոլդ Կուբին,, ավստրիացի էստամպ ստեղծող, պատկերազարդող, ունի նաև գրական ստեղծագործություններ։ Կուբինը համարվում է սիմվոլիզմի և Էքսպրեսիոնիզմի կարևոր ներկայացուցիչ։
Կենսագրություն
Կուբինը ծնվել է Ավստրա-Հունգարական կայսրության Բոհեմիայի թագավորության Լեյտմերից քաղաքում։ 1892 թվականից մինչև 1896 թվականը սովորել է բնապատկերներ լուսանկարող Ալուաս Բիիրի մոտ ։ 1896 թվականին նա ինքնասպանության փորձ է արել իր մոր գերեզմանին և հաջորդ տարի նրա կարճաժամկետ ներկայությունն ավստրիական բանակում ավարտվել է նյարդային նոպայով ։ Մինչ 1899 թվականին Մյունխենի գեղարվեստի ակադեմիա ընդունվելը՝ Կուբինն արվեստի դասերի է հաճախել Լյուդվիգ Շիմիտտ Ռոտտի մասնավոր ակադեմայիում, սակայն կիսատ է թողել այն։
Մյունխենում Կուբինը բացահայտել է Օդիլոն Ռեդոնի, Էդվարդ Մունկի, Ջեյմս Էնսորի, Հենրի դե Գրուշի և Ֆելիսիեն Ռոպսի նկարչարվեստը։ Նա շատ տպավորված էր Մաքս Կլինգերի էստամպներով և ավելի ուշ ասել է. «Նոր արվեստը նետվել է իմ դեմ, որը պատկերել է զգացմունքի երևակայական աշխարհի պատկերավոր արտահայտությունը։ Մինչ փորագրությունները մի կողմ դնելը, ես երդվեցի, որ կնվիրվեմ նմանատիպ աշխատանքների ստեղծմանը» ։ Կլինգերի և Գոյայի կողմից օգտագործված աքվատինտա մեթոդը այդ ժամանակաշրջանում մեծ ազդեցություն է ունեցել նրա աշխատանքների ոճի վրա, որը հիմնականում թանաքով և ջրով նկարներ են և հաճախ մռայլ առարկաներ էր պարունակում ։ Կուբինի աշխատանքներում 1902-1910 թվականներին ընկած ժամանակահատվածում մենք տեսնում ենք քիչ թվով յուղանկարներ, բայց հետագայում նրա նկարները պարունակում էին գրիչի և թանաքի մեթոդներ, ջրաներկեր և վիմագրություններ։ 1911 թվականին նա կապվել է «Կապույտ հեծյալ» խմբի հետ և նրանց հետ միասին 1913 թվականին ցուցահանդես է կազմակերպել Բեռլինի Դեր Սթորմ ցուցասրահում ։ Դրանից հետո նա կորցրել է կապն արտիստիկ ավանգարդի հետ։
Կուբինը համարվում է սիմվոլիզմի և Էքսպրեսիոնիզմի կարևոր ներկայացուցիչ և հայտնի է մուգ, լուսապատկերային, սիմվոլիկ երևակայությամբ նկարների թեմատիկ շարքերով։ Օսկար Կոկոշկայի և Ալբերտ Փարիզ Գյուտերսլոյի նման Կուբինը ուներ և՛ արտիստիկ, և՛ գրական տաղանդ։ Նա պատկերազարդել է Էդգար Ալլան Պոյի, Էռնստ Հոֆմանի և Ֆեոդոր Դոստոևսկու աշխատանքները։ Կուբինը նաև պատկերազարդել է գերմանական ֆենտեզի ամսաթերթ «Դեր Օրխիդենգարտենը» ։ Կուբինի ամենահայտնի գրքերից է Դի Անդեր Սեյտը («Մյուս կողմը») (1909) ։ «Մյուս կողմը» վեպը նման է Ֆրանց Կաֆկայի կլաուստրոֆոբիկ անհեթեթությանը, ով հիանում էր «Մյուս կողմը» վեպով։ «Մյուս կողմը» վեպի պատկերազարդումները իրականում պետք է լինեին Գուստավ Մայրինկ Գոլեմի համար, բայց քանի որ գիրքը չէր հրատարակվել, Կուբինը փոխարենը պատկերազարդել էր իր իսկ վեպը ։
1906 թվականից մինչ իր մահը նա ապրում էր Վերին Ավստրիայի 12-րդ դարում կառուցված Զվիքլեդ տարածքի փոքրիկ դղյակում ։ 1938 թվականին Ավստրիայի անշլյուսում և Նացիստական Գերմանիայում, նրա աշխատանքը հռչակվել է «դեգեներատիվ արվեստ», բայց նրան հաջողվել է աշխատել Երկրորդ համաշխարհային պատերազմի ժամանակ։
Արտաքին հղումներ
Կատեգորիա:Մյունխենի գեղարվեստի ակադեմիայի շրջանավարտներ Կատեգորիա:19-րդ դարի ավստրիացիներ Կատեգորիա:Ավստրիացի գրողներ Կատեգորիա:Ավստրիացի նկարիչներ Կատեգորիա:Ավստրիացի լուսանկարիչներ Կատեգորիա:Ավստրիական «Գիտության և արվեստի համար» պատվո խաչի ասպետներ
Իմ ընկերը հրեշտակ է
Սյուժե
Դեկտեմբերի 31։ Սաշա Նիկոլաևնան առավոտյան պատրաստվում է համալսարանի քննության։ Հանկարծ նրա շիկակարմիր կատուն դուրս է գալիս պատուհանից։ Սաշան փորձում է բռնել նրան... ընկնում է պատուհանից։ Ամեն ինչ կարող էր վատ ավարտվել, եթե նա չընկներ հրեշտակի վրա։
Վերջում հերոսուհին պետք է որոշի` մնալ հրեշտակի հետ, թե ոչ...
Սաունթրեք
Ֆիլմի երաժշտական պրոդյուսերությունն ու սաունդթրեքի ձայնագրությունն իրականացրել է «Gary Miller Production - Malibu - USA» ստուդիան «Իմպրովիզ» կոմպոզիցիան ֆիլմում օգտագործել է «Սայր» կինոընկերության թույլտվությամբ։
Թողարկում DVD ձևաչափով
DVD ձևաչափով ֆիլմի թողարկումը տեղի է ունեցել 2012 թվականի հունվարի 31-ին։
Արտաքին հղումներ
Կատեգորիա:2011 ֆիլմեր Կատեգորիա:Ռուսական կինոկատակերգություններ Կատեգորիա:Ամանորյա ֆիլմեր Կատեգորիա:Ռուսերեն ֆիլմեր Կատեգորիա:Ռուսական ֆիլմեր
Ռաբահ Մաջեր
Մուստաֆա Ռաբահ Մաջեր (رابح ماجر, ), ալժիրցի ֆուտբոլիստ և մարզիչ, խաղացել է հարձակվողի դիրքում։ Միջազգային մակարդակով Ալժիրի ամենահաջողակ ֆուտբոլիստը։ Ալժիրի միակ ֆուտբոլիստն, ով նվաճեց ՈՒԵՖԱ Չեմպիոնների Լիգայի գավաթ։
Մաջերը ֆուտբոլային կարիերան սկսեց «Հուսեին Դեյ» ակումբում, որտեղ խաղաց մինչև 25 տարեկանը։ Այնուհետև տեղափոխվեց Ֆրանսիա, որտեղ խաղաց «Ռասինգ» և «Տուր» ակումբների կազմում։ 1985-ին Մաջերը տեղափոխվեց պորտուգալական «Պորտու» ակումբ, որի համար կարճատև ընդմիջումով խաղաց գրեթե վեց տարի։ «Պորտու»-ի հետ Մաջերն հասավ իր կարիերայի կարևոր հաջողություններին, նվաճեց ՈՒԵՖԱ Չեմպիոնների Լիգայի գավաթը, ՈՒԵՖԱ Սուպեր գավաթն ու Ֆուտբոլի միջմայրցամաքային գավաթը։
Միջազգային կարիերա
Մաջերն ազգային հավաքականի կազմում ընդհանուր առմամբ հանդես եկավ 14 տարի, խաղաց 87 խաղում և խփեց 31 գնդակ։ Մաջերը խփած գոլերի քանակով Ալժիրի հավաքականի ռեկորդակիրն է։ Հավաքականի կազմում նա մասնակցել է աշխարհի երկու առաջնությունների՝ 1982 և 1986 թվականներին։
Մարզչական կարիերա
Մաջերի մարզչական կարիերան սկսեց Ալժիրի հավաքականի հետ աշխատանքից, որը նա առաջին անգամ գլխավորեց 1993-ին և այնտեղ աշխատեց մինչև 1995-ը։ Հետո նա ևս երկու անգամ գլխավորեց այն՝ 1999-ին և 2001-2002 -ն ընկած ժամանակահատվածը, մինչև՝ 2006-ին մարզիչի կարիերային վերջ դնելը, երբ գնաց աշխատելու Քաթարի «Ալ Ջազիրա» հեռուստաալիքում։ Ղեկավարել է նաև քաթարյան «Ալ Վակրա» և «Ալ Ռայան» ակումբները։
2017-ին Մաջերը դարձյալ գլխավորեց Ալժիրի հավաքականը, այն բանից հետո, երբ Լուկաս Ալկարասը չկարողացավ նրան դուրս բերել Ռուսաստանում կայանալիք Աշխարհի առաջնություն ։
Արտաքին հղումներ
Կատեգորիա:Տուրի ֆուտբոլիստներ Կատեգորիա:Պորտուի ֆուտբոլիստներ Կատեգորիա:Վալենսիայի ֆուտբոլիստներ Կատեգորիա:Ալժիրցի ֆուտբոլիստներ Կատեգորիա:Ալժիրի հավաքականի ֆուտբոլիստներ
Յաթաղան (Մուղլա)
Յաթաղան (Yatağan), քաղաք և շրջան Մուղլայի մարզում (Թուրքիա), Եգեյան տարածաշրջանում, Մուղլա քաղաքից մոտ 26 կմ (16 մղոն) դեպի հյուսիս։
Պատմություն
Շրջանը հանդիսանում է պատմական Կարիա մարզի կենտրոնը։ Սկզբնական շրջանում այստեղ ապրել են հունական գաղութատերերը, հետագայում այս տարածքը նվաճվել է պարսիկների կողմից, ընգրկված է եղել հելլենիստական պետությունների, Հռոմեական կայսրության, Բյուզանդիայի կազմում, 13-րդ դարում մտել է բեյլիկ Մենթեշի կազմի մեջ, իսկ 14-րդ դարից անցել է Օսմանյան կայսրությանը։
Տնտեսություն
Յաթաղանի շրջանում է գտնվում Թուրքիայի խոշորագույն ածխային ՋԷԿ-ը։ Էլեկտրակայանի պատճառով, որը շարունակում է աշխատել հինև անարդյունավետ մեթոդներով, պարզվել է, որ արյան մեջ կապարի մակարդակը երեխաների 95 տոկոսի մոտ նորմայից բարձր է ։
Յաթաղան էլեկտրակայնան
Սկսած 1990-ական թվականներից քաղաքն իր շուրջն է գրավել ամբողջ աշխարհի ուշադրությունը՝ միջավայրի աղտոտման պատճառով։ Այն հանդիսանում է թորքիայի ամենախոշոր ածխային էլեկտրակայաններից մեկը, որը կառուցվել է 1976 թվականին։1994 թվականից սկսած Գրինփիսը անցեկացնում փակմանը ուղվախ արշավներ, բացի դա մի քանի դատական վճիռներ է հրապարակել փակման վերաբերյալ, որոնք չեղյալ են հայտարարվել կամ էլ անտեսվել են կապված էներգիայի պակասի պատճառով։
Տեսարժան վայրեր
Գտնվում է հնագույն Կարիայի սրտում և 13-14 դարերում՝ Մանտեսի Անատոլիական բեյլիքի տարածքում, որտեղ հարուստ պատմությանմբ միքանի հետաքրքիր վայրեր կան։ Տարածաշրջանը հիմնականում ծածկված է հիմնականում Միջերկրական սոճու անտառներով։ Միլասից դեպի արևելք, 6 կմ հեռավորության վրա գտնվում է Ստրատոնիկեյա հնավայրը՝ ներկայիս Եյշկիհիսար ավանը։ Հնագույն քաղաքից ոչ մեծ հեռավորության վրա գտնվում է Լագւնա սրբավայրը։ 2006 թվականին բնակիչները փորձել են հետ վերադարձնել բնակավայրի նախկին անունը սակայն Ներքին գործերի նախարարությունը կարող էր ընդունել Գիվեն տարբերակը, սակայն նրանք ընդունեցին Գեվենես տարբերակը ։
Արտաքին հղումներ
Կատեգորիա:Բնակավայրեր այբբենական կարգով Կատեգորիա:Մուղլայի մարզի շրջաններ
Բրոնդբյու ՖԱ
Բրոնդբյու ՖԱ (դան.՝ Brøndby IF), դանիական ֆուտբոլային ակումբ Բրոնդբյուից։ Ակումբը ստեղծվել է 1964 թվականին 2 տեղական Բրոնդբյու ակումբներից և իր պատմության ընթացքում թիմը 10 անգամ հաղթել է Դանիայի առաջնությունը և 6 անգամ՝ Դանիայի գավաթը։
Բրոնդբյուն մրցակցություն ունի Դանիայի մյուս ուժեղագույն թիմի՝ Կոպենհագենի հետ։ Նրանց միջև խաղերն ամենակարևորն են համարվում Դանիայում և ստացել են New Firm անվանումը։
Արտաքին հղումներ
Կատեգորիա:Դանիական ֆուտբոլային ակումբներ Կատեգորիա:1964 հիմնադրումներ Դանիայում
Անդրեաս Վայման
«Աստոն Վիլա»
Ֆուտբոլիստը 2007 թվականին միացել է «Աստոն Վիլայի» ակադեմիային։ Նա թիմի երիտասարդական կազմի հիմնական ֆուտբոլիստներից մեկն էր 2009-10 մրցաշրջանի ընթացքում։ 2010 թվականին նա թիմի հետ կնքել է իր առաջին պրոֆեսիոնալ պայմանագիրը մինչև 2012 թվականը ։
2010 թվականի մայիսի 16-ին Անդրեասը օգնել է թիմին դառնալ Հոնգ Կոնգի ֆուտբոլային մրցաշարի հաղթող ։ 2010 թվականի հուլիսի 27-ին Վեյմանը դուբլի հեղինակ է դարձել «Ուոլսոլ»-ի դեմ խաղում։ Պրեմիեր Լիգայի շրջանակներում ֆուտբոլիստն իր դեբյուտը նշել է օգոստոսի 14-ին՝ «Վեստ Հեմ Յունայթեդի» դեմ խաղում։ Հետագայում թիմի գլխավոր մարզիչ Կևին Մակդոնալդը Անդրեասին ներառել է այն 20 ֆուտբոլիստների շարքում, ովքեր պետք է մեկնեին Ավստրիա և մասնակցեին Եվրոպայի լիգայի շրջանակներում կայանալիք «Ռապիդ Վիեննայի» դեմ խաղին։ Անդրեասը այդ խաղի 79-րդ րոպեին փոխարինել է Մարկ Օլբրայթոնին։
«Ուոթֆորդ»
Անդրեաս Վայմանը 2011 թվականի հունվարի 19-ին մինչև մրցաշրջանի ավարտը տեղափոխվել է «Ուոթֆորդ»։ Թիմի կազմում նա իր դեբյուտը նշել է Անգլիայի գավաթի խաղարկության շրջանակներում կայացած «Բրայթոն ընդ Հոուվ Ալբիոնի» դեմ խաղում։ Լիգայի շրջանակներում Վայմանն իր դեբյուտը նշել է 2011 թվականի փետրվարի 1-ին կայացած «Քրիսթալ Փելասի» դեմ խաղում և դարձել է գոլի հեղինակ ։ Ընդհանուր առմամբ ֆուտբոլիստն «Ուոթֆորդի» կազմում մասնակցել է 19 հանդիպման և դարձել է 4 գոլի հեղինակ։
Վարձակալության ժամկետի ավարտից հետո Վայմանը վերադարձել է «Աստոն Վիլա»։ Վերադարձից հետո նա առաջին անգամ դաշտ է դուրս եկել 2011 թվականի օգոստոսի 23-ին՝ Լիգայի գավաթի խաղարկության շրջանակներում կայացած «Հերեֆորդ Յունայթեդի» դեմ խաղում ։ Երեք օր անց՝ օգոստոսի 26-ին, ֆուտբոլիստը երկարաձգել է իր պայմանագիրը մինչև 2014 թվականը ։ Բայց իր պայմանագրի երկարաձգումից ժամեր անց նա նորից վարձավճարով տեղափոխվել է «Ուոթֆորդ», որտեղ պետք է մնար մինչև 2012 թվականի հունվար ։ Օգոստոս և սեպտեմբեր ամիսներին Անդրեասը թիմի կազմում մասնակցել է «Բիրմինգհեմ Սիթիի», «Ռեդինգի» և «Բարնսլիի» դեմ խաղերին։
Վերադարձ «Աստոն Վիլա»
2012 թվականի մարտի 10-ին կայացած «Ֆուլհեմի» դեմ խաղում ֆուտբոլիստը փոխարինել է Չարլզ Ն'Զոգբիային և դարձել է գոլի հեղինակ՝ հաղթանակ պարգևելով «Աստոն Վիլային»։ Ապրիլի 9-ին նա գոլի հեղինակ է դարձել «Ստոկ Սիթիի» դեմ խաղում, որն ավարտվել է 1-1 հաշվով ։
2012 թվականի նոյեմբերի 10-ին Անդրեասը դուբլի հեղինակ է դարձել «Մանչեսթեր Յունայթեդի» դեմ տնային խաղում։ 2012 թվականի դեկտեմբերի 11-ին նա ևս մեկ անգամ դարձել է դուբլի հեղինակ, այս անգամ արդեն` «Նորվիչ Սիթիի» դեմ խաղում։ Հանդիպումն ավարտվել է 4-1 հաշվով։ Վայմանը մրցաշրջանի ընթացքում բոլոր մրցաշարերում միասին վերցրած դարձել է 12 գոլի հեղինակ։
2013-14 մրցաշրջանում Անդրեաս Վայմանը իր առաջին գոլը խփել է 2013 թվականի օգոստոսի 28-ին՝ Լիգայի գավաթի խաղարկության շրջանակներում կայացած «Ռոտերդամ Յունայթեդ»-ի դեմ խաղում, որն ավարտվել է 3-0 հաշվով։ Իր երկրորդ գոլը նա խփել է մեկ ամիս անց տեղի ունեցած «Մանչեսթեր Սիթիի» դեմ խաղում։ 2014 թվականի մայիսի 3-ին Անդրեասը դուբլի հեղինակ է դարձել «Հալլ Սիթիի» դեմ կայացած խաղում։ Հանդիպումն ավարտվել է 3-1 հաշվով։
2014-15 մրցաշրջանում նա իր առաջին հանդիպումն անցկացրել է «Սթոկ Սիթիի» դեմ, որի 50-րդ րոպեին դարձել է գոլի հեղինակ ։ Մրցաշրջանում իր երրորդ գոլը ֆուտբոլիստը խփել է «Տոտենհեմ Հոտսպուրի» դեմ խաղում ։ Այս գոլն առաջինն էր «Աստոն Վիլայի» համար վերջին 5 խաղերում։ Վայմանն իր հաջորդ գոլը խփել է Անգլիայի գավաթի խաղարկության 4-րդ փուլի շրջանակներում կայացած «Բորնմութի» դեմ խաղում ։
«Դերբի Կաունտի»
2015 թվականի հունիսի 18-ին Անդրեաս Վայմանը տեղափոխվել է «Դերբի Կաունտի» ։ Նա թիմի հետ կնքել է 4 տարվա պայմանագիր։ Վայմանն իր առաջին գոլը խփել է հոկտեմբերի 31-ին կայացած «Ռոտերդամ Յունայթեդի» դեմ խաղի 7-րդ րոպեին ։ Թիմի կազմում 2016-17 մրցաշրջանում ընդամենը մեկ հանդիպում անցկացնելուց հետո ֆուտբոլիստը վարձավճարով տեղափոխվել է «Վուլվերհեմպտոն Ուոնդերերս» ։
Թիմի կազմում նա իր առաջին հանդիպումն անցկացրել է 2017 թվականի հունվարի 21-ին՝ «Նորվիչ Սիթիի» դեմ խաղում, որն ավարտվել է 3-1 հաշվով ։ Մեկ շաբաթ անց նա անցկացրել է իր առաջին մեկնարկային հանդիպումը և դարձել է գոլի հեղինակ «Լիվերպուլի» դեմ խաղում ։
«Բրիստոլ Սիթի»
2018 թվականի հուլիսի 3-ին Անդրեաս Վայմանը տեղափոխվել է «Բրիստոլ Սիթի»։ Նա թիմի հետ կնքել է 3 տարվա պայմանագիր` հետագայում մեկ տարի երկարաձգելու հնարավորությամբ ։
Միջազգային կարիերա
Ավստրիա Մ19 հավաքական Վայմանն առաջին անգամ հրավիրվել է 2010 թվականի հուլիսին` 2010 թվականի Եվրոպայի առաջնությանը մասնակցելու համար։
Ավստրիայի ազգային հավաքականի կազմում ֆուտբոլիստն իր նորամուտը նշել է 2012 թվականի հոկտեմբերի 12-ին՝ Ղազախստանի հավաքականի դեմ խաղում։ Հանդիպումն ավարտվել է 0-0 հաշվով։
Արտաքին հղումներ
Կատեգորիա:Վիեննա քաղաքում ծնվածներ Կատեգորիա:Ֆուտբոլի հարձակվողներ Կատեգորիա:Աստոն Վիլլայի ֆուտբոլիստներ Կատեգորիա:Դերբի Կաունտիի ֆուտբոլիստներ Կատեգորիա:Ուոթֆորդի ֆուտբոլիստներ Կատեգորիա:Ավստրիացի ֆուտբոլիստներ Կատեգորիա:Բրիստոլ Սիթիի ֆուտբոլիստներ Կատեգորիա:Ռապիդ Վիեննայի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Ավստրիայի հավաքականի ֆուտբոլիստներ Կատեգորիա:Վուլվերհեմպտոն Ուոնդերերսի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ
Ռուս-մալթական հարաբերություններ
Ռուս-մալթական հարաբերություններ, երկկողմ դիվանագիտական հարաբերություններ Ռուսաստանի Դաշնության և Մալթայի միջև։
Պատմություն
Երկրների միջև կանոնավոր կերպով իրականացվում են պաշտոնատար անձանց փոխայցելություններ, իրականացվում է քաղաքական և խորհրդարանական երկխոսություն, իրականացվում են շփումներ արտաքին գործերի նախարարությունների միջև, մշակվում են երկկողմ փաստաթղթեր։ Ռուս-մալթական հարաբերություններն ավանդաբար բարեկամական են և հիմնված են 1981 թվականի հոկտեմբերի 8-ի համաձայնագրի և 1992 թվականի դեկտեմբերի 28-ի համատեղ հռչակագրի վրա ։
Երկրների միջև զարգանում է համագործակցությունը զբոսաշրջության, հումանիտար և առևտրատնտեսական ոլորտներում։ Ռուսաստանի ԴՄԾ-ի տվյալներով՝ 2011 թվականի առաջին եռամսյակում Ռուսաստանի և Մալթայի միջև ապրանքաշրջանառության ծավալը կազմել է 1106,6 միլիոն դոլար ։
Երկու երկրների հարաբերությունները վատթարացման միտում ունեն, 2019 թվականի ապրիլին Մալթան հրաժարվել է թույլատրել Ռուսաստանի երկու ինքնաթիռների թռիչքը, որոնք բեռներ և ուղևորներ են տեղափոխում Վենեսուելա ։
Ծանոթագրություններ
Կատեգորիա:Ռուսաստանի երկկողմ հարաբերություններ Կատեգորիա:Մալթայի երկկողմ հարաբերություններ
Յուսուֆ Ասլան
Յուսուֆ Ասլան (Yusuf Aslan, ), Թուրքիայի ազգային-ազատագրական բանակի հիմնադիրներից մեկը։ Յուսուֆ Ասլանը ունի չերքեզական ծագումնաբանություն ։ Դենիզ Գեզմիշի և Հուսեյն Ինանի հետ միասին վարել է պարտիզանական պատերազմ։
Կենսագրություն
1966 թվականին Յուսուֆ Ասլանը ընդունվել է Անկարայի Մերձավոր Արևելքի տեխնիկական համալսարանը և դարձել համալսարանի սոցիալիստ ուսանողների միության անդամ։ Դարձել է ուսանողական մի քանի ակցիաների կազմակերպիչ։ Դրանց թվին է դասվում նաև Մերձավոր Արևելքի տեխնիկական համալսարանի օկուպացիան։ Դատապարտվել է ազատազրկման՝ Թուրքիայում ԱՄՆ-ի դեսպանի ավտոմեքենան այրելու համար։ Կասկածվել է ԿՀՎ-ի հետ կապեր ունենալու մեջ։
1969 թվականին տեղափոխվել է Հորդանան, որտեղ անցել է ինքնաթիռների և ուղղաթիռների վարման կուրսեր։ Այնուհետև վերադարձել է Թուրքիա և Դենիզ Գեզմիշի հետ միասին սկսել է վարել պարտիզանական պատերազմ։ Վիրավորվել և ձերբակալվել է՝լեռներում տեղի ունեցած մարտերից մեկի ժամանակ։ Զինակիցների հետ միասին դատապարտվել է կախաղանի։ Դատավճիռը ի կատար է ածվել 1972 թվականի մայիսի 6-ին Անկարայի կենտրոնական բանտում։
Ծանոթագրություններ
Կատեգորիա:Թուրք հեղափոխականներ Կատեգորիա:Թուրքիայի կոմունիստներ Կատեգորիա:Չերքեզական ծագմամբ թուրքեր Կատեգորիա:Թուրք մարքսիստներ
Մեխանաքիմիա
Մեխանաքիմիա պոլիմերների, գիտության ճյուղ, ուսումնասիրում է մեխանիկական ուժերի ազդեցությամբ պոլիմերներում ընթացող քիմիական փոխարկումները։ Մեխանիկական ուժերի (օրինակ՝ մամլման, մանրացման, գլանման և այլն) ազդեցության տակ պոլիմերներում քիմիական կապերը խզվում են (մեխանադեստրուկցիա), առաջանում են քիմիական պրոցեսներն ակտիվացնող ազատ ռադիկալներ, նկատելիորեն փոխվում են պոլիմերների ֆիզիկական և քիմիական հատկությունները (նվազում է մոլեկուլային զանգվածը, առաջանում են նոր ֆունկցիոնալ խմբեր, փոխվում է լուծելիությունը, մեծանում ռեակցիոնունակությունը և այլն)։ Մեխանիկական ներգործություններն օգտագործվում են պոլիմերների հատկությունները ցանկալի փոփոխությունների ենթարկելու, նոր պոլիմերներ սինթեզելու և այլ նպատակով։ Մեխանաքիմիական երևույթները միաժամանակ նպաստում են պոլիմերների հոգնածության և քայքայման պրոցեսներին։ Այդ պատճառով մեծ նշանակություն ունի պոլիմերների կայունացումը, հատկապես երկարատև պարբերական ծանրաբեռնվածությունների դեպքում։
Կատեգորիա:Քիմիայի բաժիններ
Ալբրեխտ Վալենշտայն
Ալբրեխտ Վալենշտայն, կամ Վալդշտայն, լրիվ անունը՝ Ալբրեխտ Վենցել Եվսեբիոս Վալենշտայն (Albrecht Wenzel Eusebius von Waldstein (Wallenstein)), Ալբրեխտ Վենցել Եվսեբիոս, բոհեմական առաջնորդ, զորավար, 1625 թվականից կայսերական գլխավոր հրամանատար, պետական գործիչ էր, ով Երեսնամյա պատերազմի ժամանակ պայքարում էր կաթոլիկական կողմում (Երեսնամյա պատերազմ 1618–1648 թթ.-ում)։ Նրա հաջող մարտական կարիերան մահվան նախաշեմին, նրան դարձրեց Հռոմեական կայսրության ամենահարուստ և ամենաազդեցիկ մարդկանցից մեկը։ Վալենշտայնը դարձավ Հաբսբուրգյան կայսր Ֆերդինանդ 2-րդ-ի զորքերի գերագույն հրամանատարը, և Երեսնամյա պատերազմի գլխավոր գործիչ էր։ Ծագումով չեխ ազնվական։ Մասնակցել է 1618–1620 թթ. չեխական ապստամբության 4-ի զորքերին, որի համար ստացել է Մեկլենբուրգի դքսությունը, Զազան իշխանությունը և «Օվկիանոսային ու Բալթիկ ծովերի» գեներալ տիտղոսը (1628 թ.)։ 1632 թվականին Լյուցենի ճակատամարտում պարտություն է կրել շվեդական բանակից։ Մեղադրվելով շվեդների հետ գաղտնի բանակցություններ վարելու մեջ՝ հեռացվել է (1634 թ.) հրամանատարությունից։ Սպանվել է սպաների կողմից։
Վալենշտայնը ծնվել է Բոհեմիայի Թագավորությունում՝ բողոքական, ազնվական, աղքատ ընտանիքում։ Նա ձեռք է բերել բազմալեզու համալսարանական կրթություն, իսկ 1606-ին դարձել է կաթոլիկ։ 1609-ին ամուսնությունը՝ Բոհեմի հողատերերի մեծահարուստ այրու հետ, նրա մահից հետո, վաղ տարիքում 1614-ին, հասավ զգալի ունեցվածքների և հարստության։ Երեք տարի անց, Վալենշտայնը սկսեց կարիերան որպես ռազմական կապալառու՝ ուժեր տրամադրելով հռոմեական կայսրին, Ուսկոկի պատերազմում՝ ընդդեմ Վենետիկի Հանրապետության։
1618-ի բողոքական բոհեմյան ապստամնության մեջ Վալենշտայնը պայքարում էր կաթոլիկների համար, և պարգևատրվեց ապստամբներից առգրավված կալվածքներով, 1620-ին Սպիտակ լեռան ճակատամարտում իրենց կրած պարտությունից հետո։ Բողոքականների դեմ մի շարք ռազմական հաղթանակները բարձրացրին Վալենշտայնի հեղինակությունը կայսերական դատարանում, իսկ 1625-ին տրամադրեց 50.000 հոգուց բաղկացած մեծ բանակ՝ կայսերական գործը հետապնդելու համար։ Մեկ տարի անց, նա ջախջախիչ պարտություն կրեց բողոքականներին Դեսաուի կամրջում։ Իր հաջողությունների համար, Վալենշտայնը դարձավ կայսերական կոմս, և Հյուսիսային Բոհեմիայում գտնվող Ֆրիդլանդիայի դքսության հողերի կառավարիչ ։
Կայսերական կոչումով Բալթիկ ծովից 1628-ի ապրիլի 21-ին, Վալենշտայնը ազատված էր ծառայությունից 1630-ին, այն բանից հետո, երբ Ֆերդինանդը զգուշացավ իր նկրտումից։ Մի քանի բողոքական հաղթանակներ կաթոլիկ բանակների նկատմամբ դրդեց Ֆերդինանդին հետ կանչել Վալենշտայնին, ով հետագայում հաղթեց Շվեդիայի թագավոր Գուստավ Ադոլֆին Ալտե Վեստում, և սպանեց նրան Լոտենցում։ Վալենշտայնը գիտակցեց, որ պատերազմը կարող է տևել տասնամյակներ, և 1633-ի ամռանը կազմակերպեց մի շարք զինադադարներ՝ խաղաղության բանակցություններ վարելու համար։ Սա ապացուցեց նրա կործանումը, քանի որ պլոտտերները մեղադրում էին նրան դավաճանության մեջ, և կայսր Ֆերդինանդ 2-րդը հրամայեց սպանել նրան։ Դժգոհ լինելով կայսրի՝ իր նկատմամբ վերաբերմունքից, Վալենշտայնը դաշնակցեց բողոքականների հետ։ Այնուամենայնիվ, նա սպանվեց Բոհեմիայի Եգեր քաղաքում, պաշտոնյաներից մեկի կողմից՝ կայսեր հաստատմամբ։
Վաղ կյանք
Վալենշտայնը ծնվել է 1583-ի սեպտեմների 24-ին Հերմանիսե քաղաքում, Բոհեմիա, որը հանդիսանում էր այն ժամանակվա արևելյան և ամենամեծ շրջանը, որն այն ժամանակաշրջանում Սուրբ Հռոմեական կայսրությունն էր, ներկայիս Չեխիայի հանրապետություն, Վալդշտեյնի բողոքական, աղքատ ընտանիքում, որը պատկանում էր Հերմանիսե ամրոցին, և հարակից յոթ գյուղերին ։ Նրա մայրը մահացել է 1593-ին, իսկ հայրը՝ 1595-ին։
Հայրը խոսում էր գերմաներեն, իսկ մայրը՝ չեխերեն, սակայն Վալենշտայնը մանկության տարիներին ավելի լավ տիրապետում էր չեխերենին, քան գերմաներենին։ Նրա ծնողների կրոնական պատկանելիությունը լյութերականությունն էր և ուտրաքիստական հուսիթիզմը։
1597-ին, Ալբրեխտին ուղարկեցին բողոքական, լատինական դպրոց Սիլեզիայի Գոլդբերգ քաղաքը, որտեղ այդ ժամանակվա գերմանական միջավայրը ստիպեց նրան զարգացնել գերմաներենի հմտությունները ։ Մինչ գերմաներենը դարձավ Վալենշտայնի ֆրանկա լեզուն, ասում են, որ նա շարունակում էր հայհոյել չեխերենով ։ 1599-ի օգոստոսի 29-ին, Վալենշտայնը շարունակեց իր կրթությունը Ֆրանսիայի Նյուրնբերգ քաղաքի մերձակայքում գտնվող Ալտդորֆ բողոքական համալսարանում, որտեղ նա հաճախ զբաղվում էր ծեծկռտուքներով և կռիվներով, սակայն ի վերջո նրան բանտարկում էին։ Նա այնքան էր ծեծի ենթարկել իր ծառային, որ ստիպված էր նոր հագուստ գնել ծառայի համար՝ որպես փոխհատուցում ։
1600-ի փետրվարին, Ալբրեխտը լքեց Ալտդորֆը և ճանապարհորդեց Սուրբ Հռոմեական կայսրություն, Ֆրանսիա և Իտալիա, որտեղ նա սովորեց Բոլոնիայի և Պադուայի համալսարաններում ։ Մինչ այդ, Վալենշտայնը տիրապետում էր գերմաներեն, չեխերեն, լատիներեն և իտալերեն լեզուներին, հասկանում էր իսպաներեն, և մի քիչ ֆրանսերեն էր խոսում։ Այնուհետև, Վալենշտայնը միացավ Ռուդոլֆ II-ի կայսրության բանակին Հունգարիայում, որտեղ, Ջորջիո Բաստայի հրամանատարության ներքո, նա տեսավ 2 տարվա զինված ծառայություն (1604–1606) ընդդեմ Օսմանյան թուրքերի և հունգարական ապստամբների։ 1604-ին, նրա քույրը՝ Կատերինա Աննան, ամուսնացավ Մորավյան բողոքականների առաջնորդ Կարել Զիրոտինի հետ։
Այնուհետև, նա սովորել է Օլումուքի համալսարանում (գործում է 1606-ից)։ Նրա կապը Olomouc Jesuits-ի հետ կարևոր էր իր կաթոլիկ դառնալու համար նույն թվականին։
Նրա փոխակերպմանը նպաստող գործոնը հավանաբար եղել է Հաբսբուրգների հակահեղափոխական քաղքականությունը, որն իրականում արգելում է բողոքականներին զբաղեցնել ավելի բարձր պաշտոններ Բոհեմիայի և Մորավիայի դատարաններում, և տպավորությունները, որոնք նա ձեռք է բերել Կաթոլիկ Իտալիայում։ Այնուամենայնիվ, չկան աղբյուրներ, որոնք հստակ նշում են Վալենշտայնի դարձի պատճառները, բացառությամբ նրա ժամանակակից Ֆրանց Քրիստոֆ վոն Խեվենհյլերի կողմից ենթադրյալ անեկդոտը կույս Մարիի մասին, ով փրկեց Վալենշտայնի կյանքը, երբ նա պատրաստվում էր ընկնել պատուհանից Ինսբրուքում։ Վալենշտայնը ավելի ուշ դարձավ Ոսկե փետուր շքանշանի անդամ:
1607-ին, Վալենշտայնը դարձավ թագավորական արքունիքի կառավարիչ Մաթիասի արքունիքում, և ավելի ուշ նաև Ֆերդինանդ և Մաքսիմիլյան արքիդուքսների սենեկապետը։
1609-ին, Վալենշտայնը ամուսնացավ չեխ Լուկրեցիա Վիկովի՝ Արկլեբ Վիկովի այրու հետ, ում պատկանում էին Vsetín, Lukov, Rymice և Všetuly/Holešov քաղաքները (բոլորը Արևելյան Մորավիայում)։ Նա երեք տարով մեծ էր Վալենշտայնից, և 1614-ին՝ նրա մահից հետո, Վալենշտայնը ժառանգեց Լուկրեցի Վիկովի ունեցվածքը։
Նա իր հարստությունն օգտագործեց շահի համար, առաջարկելով և տրամադրելով 200 ձի Ստիրիայի արքիդուքս Ֆերդինանդ 2-րդ-ի համար, 1617-ին Վենետիկի հետ ունեցած իր պատերազմի համար, դրանով իսկ ազատագրելով Գարդիսկա դ՛Իզոնցո ամրոցը վենետիկյան պաշարումից ։ Ավելի ուշ, Վալենշտայնը մի վանք իր հանգուցյալ կնոջ անունով կոչեց, և թաղեց նրան այնտեղ:
1623-ին, Վալենշտայնը ամուսնացավ Իզաբելլա Կատարինայի հետ, ով կոմս Հարաչի դուստրն էր։ Նա երկու երեխա ուներ՝ մի որդի, ով մահացավ մանկության տարիներին, և մի ողջ մնացած աղջիկ։ Զույգի նամակագրության նմուշները դեռևս կան։ Երկու ամուսնությունները դարձրին Վալենշտայնին Բոհեմիայի ամենահարուստ թագաժառանգներից մեկը։
Երեսնամյա պատերազմ
Երեսնամյա պատերազմը սկսվեց 1618-ին, երբ Բոհեմիայի կալվածքները ապստամբեցին Ստիրիայի կայսր Ֆերդինանդի դեմ, և ընտրեցին Ֆրեդերիկ 5-րդ-ին՝ Պալատական ընտրողին, Բողոքական միության առաջնորդ, որպես իրենց նոր թագավոր։ Վալենշտայնը միացավ Կաթոլիկ եկեղեցու և Հաբսբուրգների դինաստիայի գործերին։
1618-ի ամռանը Կոմս Ֆրնը 10.000 զորք բերեց Մորավիա՝ ապահովելու նրանց հավատարմությունը ապստամբությանը։ Ընտրության առջև էին կանգնած նաև այն ազնվականները, որոնք ցանկանում էին մտերմանալ Ֆերդինանդի հետ։ Ավագ ազնվական Զիերոտինի փեսան՝ Գեորգ վոն Նաչոդը, Մորավյան հեծելազորի գլուխ է կանգնում, իսկ Վալենշտայնը՝ հետևակի։ Երկուսն էլ որոշեցին իրենց գունդը մտցնել Ավստրիա։ Նաչոդի զորքերը ապստամբեցին, և նա հանուն իր կյանքի փախավ։ Վալենշտայնի մայորը պահանջեց լիազորություն ստանալ այն կալվածքներից, ըստ որի նա սրի էր ենթարկել և խոցել Նաչոդին։ Անմիջապես նշանակվեց մի նոր մայոր, և ավելի մեծ հնազանդություն ցուցաբերվեց ։ Լքելով Բոհեմներին, նա ուղղորդեց իր զորագունդը Վիեննա՝ վերցնելով իր հետ Մորավյան գանձարանը։ Այնուամենայնիվ, իշխանությունները ասացին նրան, որ գումարը կվերադառնա Մորավիացիներին, բայց նա ցուցաբերել էր իր հավատարմությունը ապագա կայսեր Ֆերդինանդին։
Վալենշտայնը վերազինեց հեծելազորը, և մեծ շքանշան ձեռք բերեց Չարլզ Լոնգեվալի կոմսության ներքո Էռնստ վոն Մանսֆելդի և Գաբրիել Բեթլենի (Բոհեմի ապստամբության երկու կողմնակիցները) դեմ մղվող պատերազմներում Մորավիայում։ Վալենշտայնը վերականգնեց իր հողերը (որոնք ապստամբները գրավել էին 1619-ին), և Սպիտակ լեռան ճակատամարտից հետո (1620, նոյեմբերի 8), նա ապահովեց իր մոր ընտանիքին պատկանող կալվածքները և առգրավեց բողոքական տարածքները։
Նա իր ունեցվածքը խմբավորեց Հյուսիսային Բոհեմիայում գտնվող Ֆրիդլանդիա կոչվող տարածքում։ Ճակատամարտի ժամանակ ձեռք բերված մի շարք հաջողությունների շնորհիվ, 1622-ին Վալենշտայնը դարձավ պալատական կոմս, 1623-ին՝ իշխան, իսկ 1625-ին՝ ֆրիդլանդիայի դուքս ։ Վալենշտայնը ապացուցեց, որ կարող է լինել այդ դքսության կառավարիչը, և մեծ ներկայացուցչություն ուղարկեց Պրահա՝ ընդգծելու իր ազնվականությունը: Ֆերդինանդին օգնելու համար (1619-ին ընտրվեց սուրբ հռոմեական կայսր) ընդդեմ Հյուսիսային բողոքականների, և Յոհան Սերկլաեսի՝ Թիլիի կոմսի ենթակայության տակ գտնվող Կաթոլիկ լիգայի բանակում հավասարակշռություն ստեղծելու համար, Վալենշտայնը առաջարկեց մի ամբողջ բանակ հավաքել կայսերական ծառայության համար՝ հետևելով bellum se ipsum alet սկզբունքին, և ստացավ իր վերջնական հանձնաժողովը 1625-ի հուլիսի 25-ին։ Վալենշտայնի՝ որպես զինվորական հրամանատարի հաջողությունները, նրան բերեցին հարկաբյուջետային վարկ, որն էլ իր հերթին հնարավորություն տվեց նրան ստանալ վարկեր հողեր գնելու համար, որոնցից շատերը Բոհեմյան ազնվականների կողմից նվաճված նախկին կալվածքներն էին։ Նա օգտագործեց իր վարկը Ֆերդինանդ 2-րդ-ին վարկեր տրամադրելու նպատակով, որոնք մարվում էին հողերի և կոչումների միջոցով ։ Վալենշտայնի հանրաճանաչության շնորհիվ շուտով հավաքագրվեց 30,000 (չի գերազանցում 50,000-ը) մարդ ։ Երկու բանակները աշխատեցին 1625–27-ին, սկզբում ընդդեմ Մանսֆելդի:
Ծեծի ենթարկելով Մանսֆելդին Դեսաուի ճակատամարտում (1626-ի, ապրիլի), 1627-ին Վալենշտայնը մաքրեց Սիլեզիան Մանսֆելդի բանակի մնացորդներից ։
Վալենշտայնը ստանձնեց Հյուսիսային և Բալթիկ ծովերի ծովակալ կոչումը։ Այնուամենայնիվ, 1628-ին, նա չկարողացավ գրավել Ստրասլանդը, որը դիմադրեց Ֆրանցբուրգի կապիտուլյացիային, և դրան հաջորդած պաշարմանը՝ դանիական, շոտլանդական և շվեդական զորքերի օգնությամբ, հարված, որը նրան թույլ չտվեց մտնել Բալթիկ ծով, ինչպես նաև Սկանդինավյան թագավորությունների և Նիդեռլանդների ծովային ուժը վիճարկելու հնարավորությունը։
Չնայած Վալենշտայնին հաջողվեց հաղթել Դանիայի Քրիստիան 4-րդ-ին Վոլգասթի ճակատամարտում, և չեզոքացնել Դանիային Լյուբեքի Խաղաղության մեջ, իրավիճակը ավելի վատացավ, երբ կայսերական կաթոլիկ զորքերի ներկայությունը Բալթիկում և Կայսեր «Վերականգնման հրամանագիրը» հակամարտության մեջ ներքաշեց Շվեդիայի թագավոր Գուստավ 2-րդ-ին։ Վալենշտայնը փորձեց օժանդակել Լեհական թագավորության և Լիտվական մեծ իշխանության համագործակցության ուժերին՝ Հեթման Ստանիսլավ Կոնիեկպոլսկու օրոք, որոնք 1629-ին կռվում էին Շվեդիայում։ Այնուամենայնիվ, Վալենշտայնը չկարողացավ ներգրավել շվեդական որևէ խոշոր ուժ, և սա էապես ազդեց հակամարտության արդյունքի վրա ։
Պատերազմի ընթացքում Վալենշտայնի նկրտումներն ու իր ուժերի չարաշահումը հետևանք էին այն բանի, որ նա շատ թշնամիներ էր ձեռք բերել, ինչպես կաթոլիկ, այնպես էլ բողոքական, իշխաններ, և ոչ իշխաններ։ ֆերդինանդը կասկածում է Վալենշտայնին հեղաշրջում իրականացնելու մեջ՝ Սուրբ Հռոմեական կայսրությունը ստանձնելու համար։ Կայսեր խորհրդականները պաշտպանում էին Վալենշտայնին, որպեսզի պաշտոնանկ չանեն իրեն, բայց 1630-ի սեպտեմբերին Վալենշտայնին ուղարկեցին դեսպանորդներ՝ հայտարարելու իր պաշտոնանկության մասին։ Որոշումը կայցվել է 1630-ի օգոստոսի 13-ին, իսկ հաջորդ օրը Վալենշտայնի ֆինանսական խորհրդատուն ինքնասպան է լինում (Քանի որ շատ պարտքեր ուներ) ։
Վալենշտայնը իր բանակը հանձնեց գեներալ Թիլին, և մեկուսացավ Ֆրիդլանդիայի դքսության մայրաքաղաքում։ Այնտեղ նա ապրում էր խորհրդավոր շքեղության մթնոլորտում ։
Այնուամենայնիվ, հանգամանքները ստիպեցին Ֆերֆիանդին հետ կանչել Վալենշտայնին։ Գուստավուս Ադոլֆուսի հաջողությունները գեներալ Թիլի նկատմաբ Բրեթենֆելդի ճակատամարտի ժամանակ, որտեղ Թիլը սպանվեց, և նրա առաջխաղացումը դեպի Մյունխեն և Բոհեմիայի գրավումը խիստ պատասխան էր պահանջում։ 1632-ի կեսերին Վալենշտայնը մի քանի շաբաթվա ընթացքում նոր բանակ ստեղծեց և դուրս եկավ ռազմադաշտ։ Նա քշեց Սաքսոնյան բանակը Բոհեմիայից, այնուհետև ընդդիմացավ Գուստավուս Ադոլֆուսին Նյուրնբերգի մոտ, իսկ Ալտե Վեստե ճակատամարտից հետո հեռացավ։ Նոյեմբերին Լուտսենի ճակատամարտում Վալենշտայնը ստիպված եղավ նահանջել, սակայն խառնաշփոթ կռվի արդյունքում սպանվեց Ադոլֆուսը։ Վալենշտայնը դուրս եկավ ձմեռային թաղամասեր Բոհեմիայում։ 1633-ի քարոզարշավում Վալենշտայնի թշնամուն հարձակվելու պատրաստակամությունը մեծ մտահոգություն առաջացրեց Վիեննայում և Իսպանիայում։ Այդ ժամանակ պատերազմը ընդլայնվել էր ավելի շատ Եվրոպայում, և Վալենշտայնը պատրաստ էր մեկուսացնել կայսրին։ Նա իր զայրույթն արտահայտեց Ֆերդինանդի՝ Վերականգնման մասին որոշումը չեղյալ հայտարարելու մասին։ Պատմական գրառումներում քիչ է նշվում նրա գաղտնի բանակցությունների մասին, սակայն որոշ աղբյուրներ նշում էին, որ նա պատրաստվում էր կայսրին «արդար խաղաղություն» պարտադրել ի շահ Միացյալ Գերմանիայի : Այս ակնհայտ պլանով նա բանակցությունների մեջ էր մտել Սաքսոնիայի, Բրանդենբուրգի, Շվեդիայի, և Ֆրանսիայի հետ։ Ըստ երևույթին, Հաբսբուրգների թշնամիները փորձում էին նրան քաշել իրենց կողմը։ Ամեն դեպքում, նա քիչ աջակցություն է շահել։ Մտավախություն ունենալով՝ Վալենշտայնը վերսկսեց հարձակումը շվեդների և սաքսոնացիների դեմ՝ հոկտեմբերին Օդրայի վրա կայացած իր վերջին հաղթանակը տանելով։ Դրանից հետո, նա վերսկսում է իր բանակցությունները։
Սպանություն
Դեկտեմբերին Վալենշտայնը իր բանակի հետ գնաց Բոհեմիա, Պիլսենի շրջակայք (այժմ՝ Պլզեն)։ Շուտով Վիեննան համոզվեց իր դավաճանության մեջ, գաղտնի դատարանը մեղավոր ճանաչեց նրան, իսկ կայսրը լրջորեն փնտրեց միջոցներ Վալենշտայնից ազատվելու համար։ Վալենշտայնը տեղյակ էր նրան փոխարինելու պլանի մասին, բայց վստահ էր, որ երբ բանակը որոշի իր և կայսեր միջև, որոշումը իր օգտին կլիներ։
1634-ի հունվարի 24-ին կայսրը ստորագրեց գաղտնի արտոնագիր նրան հեռացնելով իր հրամանատարությունից (որը ցուցադրվում է Վալենշտայնի բանակի որոշ սպաների համար)։ Վերջապես, փետրվարի 18-ին, ստորագրվեց Վալենշտայինին բարձր դավաճանությամբ մեղադրող բաց արտոնագիր, որը հրատարակվեց Պրահայում։ Արտոնագրում, Ֆերդինանդ 2-րդ-ը հրամայեց Վալենշտայնին ձեռբակալած բերել Վիեննա, մահացած կամ ողջ ։ Կորցնելով իր բանակի աջակցությունը, Վալենշտայնը այժմ գիտակցեց իր վտանգի աստիճանը, և փետրվարի 23-ին հարյուրավոր տղամարդկանց ընկերակցությամբ, Վալենշտայնը գնաց Պլզենից դեպի Եգեր, հույս ունենալով համդիպել շվեդներին՝ արքայազն Բեռնհարդի օրոք։
Չեբ ժամանելուց հետո, այնուամենայնիվ, որոշ շոտլանդացի և իռլանդացի սպաներ իրենց ուժերով սպանեցին Վալենշտայնին փետրվարի 25-ին։ Մահափորձ կատարելու համար, վիշապների գունդը իռլանդացի գնդապետի՝ Վոլտեր Բաթլերի, և շոտլանդացի գնդապետներ Վոլտեր Լեսլիի և Ջոն Գորդոնի հրամանատարության ներքո, նախ և առաջ ընկավ Վալենշտայնի վստահելի սպաների՝ Ադամ Տրսկայի, Վիլեմ Կինսկիի, Քրիստիան Իլովի և Հենրի Նեյմանի վրա, մինչդեռ վերջինս մասնակցում էր Չեբ ամրոցի խնջույքին (որը հենց Գորդոնի հրամանատարության ներքո էր եկել)։ Տրսկային հաջողվեց պայքարել և դուրս գալ բակ, միայն թե գնդակահարվեց մի խումբ մուշկետների կողմից։ Մի քանի ժամ անց, իռլանդացի կապիտան Վոլտեր Դիվերյուքսը, մի քանի ուղեկիցների հետ միասին, ներխուժեց գլխավոր թաղամասում գտնվող քաղաքապետի տուն, որտեղ Վալենշտայնը ուներ իր կացարանները (նորից Գորդոնի քաղաքավարությունը)։
Վալենշտայնը թաղվել է Ջիցինում (քաղաք Չեխիայի հանրապետությունում)։ 1785-ին, նրա աճյունը տեղափոխեցին Մինչովո Հրադիստե/Կենտրոնական Բոհեմիա (Չեխիայի հանրապետություն):
Ժառանգություն
Չեխիայի ազգային թանգարանը մեծամասշտաբ ցուցահանդես է ներկայացրել Սենատի ընթացիկ նստավայր Վալենշտայնի պալալատում՝ Պրահայում, Վալենշտայնի մասին 2007թ.-ի նոյեմբերի 15-ից մինչև 2008-ի փետրվարի 15-ը։ Նա նաև թեմա է հադիսացել Կալդերոն դե լա Բարկայի (Գերմանիայի անառակությունը), և Շիլլերի Վալենշտայնի եռերգություն ներկայացումների համար։
Էրիկ Կաստների «35-ը Մայիսի» ներկայացման էպիզոդներից մեկում Վալենշտայնն պատկերվում է իր հետմահու կյանքով՝ ներգրավված լինելով Հաննիբալի դեմ դաժան մարտով և շեշտադրում երկու գեներալների կարծրասիրտ արահամարումն իրենց իսկ զինվորների նկատմամբ՝ ընդգծելով Կաստների խաղաղասիրական հայացքաները։ Վալենշտայնը հիմնական կերպար է նաև Ալֆրեդ Դյոբլինի համանուն նովելում, դեռևս 1920թ-ից:
Վալենշտայնի առանձնահատուկ հանճարեղությունը կայանում է պատերազմը մաքսավորելու նոր միջոցի ճանաչողությամբ. կողոպտելու փոխարեն՝ նա կյանքի է կոչում «պատերազմի հարկեր»-ի համակարգային մի նոր միջոց։ Նույնիսկ մի քաղաք կամ իշխանավոր, ով Կայսեր կողմից է, պարտավոր է պատերազմի ընթացքում հարկեր վճարել: Վալենշտայնը գիտակցեց ռեսուրսների՝ միայն պարտված թշնամիների հարկերի հարստահարումից առաջացած հսկայական վատնումը, և ցանկացավ սա փոխարինել հարկային «հավասարակշռված» համակարգով, որտեղ երկու կողմերն էլ կրում են պատերազմի գինը։ Նա չէր կարող ամբողջովին իրագործել այս ձգտումը։ Նրա գաղափարը հանգեցրեց յուրաքանչյուր կողմի ամբողջ բնակչության անկանոն շահագործմանը, մինչև, ի վերջո, իր մահից տասնհինգ տարի անց, պատերազմը չափազանց թանկ դարձավ, ուստի պատերազմող կողմերը ստիպված էին խաղաղություն հաստատել: Վալենշտային գաղափարը հաղորդակցորեն ներշնչել է շատ-շատերին, նրանց թվում է Ժան Բատիստ Կոլբերը, «որպեսզի նվազագույն ճռճռոցով հասնի արդյունքի»:
Երգահան Բեդրժիխ Սմետանան մեծարել է Վալենշտայնին 1859թ.-ին իր -ը սիմֆոնիկ բանաստեղծության մեջ, որն իրականում միտված էր Վալենշատային ճամբար -ը սիմֆոնիկ բանաստեղծության մեջ, որն իրականում միտված էր դառնալ նախանվագ՝ Շիլլերի ներկայացման համար ։
Երգահան Վինսնեթ Դ'ինդին ևս մեծարել է Վալենշտայնին, 1871թ.-ի իր «Վալենշտայն» սիմֆոնիկ եռյակով։
Վալենշտայնը նաև ուսումնասիրվել է այնպիսի տնտեսագետների կողմից, ինչպիսիք են՝ Արթուր Սալզը իր Վալենշտայն ալս Մերկանտալիստ (Վալենշտայնը որպես վաճառական) գրքում:
Ծանոթագրություններ
Կատեգորիա:Գերմանացի զորավարներ
Սուրբ Տրդատ եկեղեցի (Վայք)
Սուրբ Տրդատ եկեղեցի, հայկական եկեղեցի Հայ Առաքելական եկեղեցու կազմում։ Գտնվում է Վայոց ձորի մարզի Վայք քաղաքում՝ Երևան-Գորիս մայրուղու 136-րդ կմ.-ին և մտնում է Հայաստանյայց Առաքելական Ս. Եկեղեցու Վայոց ձորի թեմի մեջ։
Հայաստանում քրիստոնեությունը որպես պետական կրոն ճանաչած Տրդատ Գ թագավորի անունը հավերժացնող Սուրբ Տրդատ եկեղեցին կառուցվել է 2000 թ. ամերիկահայ բարերարներ Գալուստ և Էմմա Սողոյանների ֆինանսավորմամբ։
Սուրբ Տրդատ եկեղեցին օծվել է 2000 թ. օգոստոսի 6-ին Ն.Ս.Օ.Տ.Տ. Գարեգին Բ Ամենայն Հայոց Կաթողիկոսի ձեռամբ։
Ճարտարապետական հորինվածքով քառաթև կենտրոնագմբեթ եկեղեցի է, ունի մի խորան, որը նվիրված է Ս. Աստվածածնին, մի փոքր գավիթ, երկու ավանդատուն, երկու զանգակատուն՝ իրենց փոքրիկ գմբեթներով։ Եկեղեցին լուսավորվում է գմբեթի 12 և եկեղեցու 24 լուսամուտների շնորհիվ, բացի դրանցից եկեղեցին լուսավորվում է նաև մեկ մեծ և չորս փոքր էլեկտրական ջահերով։ Ս. Տրդատը ներսից զարդարված է չորս մեծ և մեկ փոքր սրբապատկերներով, որոնց վրա համապատասխանաբար պատկերված են Ս. Տրդատ թագավորի մկրտության, Հիսուս Քրիստոսի մկրտության և հարության դրվագները, ինչպես նաև Ս. Գայանե ու Ս. Հռիփսիմե կույսերի պատկերները։ Եկեղեցին ունի երեք փայտաշեն դռներ, որի արևմտյան դուռը նվիրված է եկեղեցու բարերար Գալուստ Սողոյանին և ունի իր արձանագրությունը. «Դուռս այս յիշատակ է Գալուստ Սողոեանի»։ Հյուսիսային դուռը նվիրված է Մեսրոպ արք. Աշճյանին և ունի իր արձանագրությունը. «Դուռս այս յիշատակ է Մեսրոպ արք. Աշճեանի 2000 թ.», իսկ հարավային դուռը նվիրված է Էմմա Թապիպյան Սողոյանին, սա էլ իր հերթին ունի իր արձանագրությունը. «Դուռս այս յիշատակ է Էմմայ Թապիպեան Սողոեանի 2000 թ.»։ Մկրտության ավազանը գտնվում է եկեղեցու հյուսիսային կողմում, որի վրա գրված է. «Կանգնեցաւ Մկրտութեան Աւազանս ի յիշատակ Տօքթ. Ստեփան Թապիպեանի 2000 թ.»։ Ս. Տրդատ եկեղեցու արևմտյան՝ կենտրոնական, դռան վերևում գրված է եկեղեցու կառուցման մասին արձանագրությունը.«Կառուցաւ Ս. Տրդատ եկեղեցիս արդեամբք Գալուստ եւ Էմմայ Սողոեանների ի Տիթրոյթ ԱՄՆ ի Հայրապետութեան Տ.Տ Գարեգնի Ա Կաթողիկոսին Ամենայն Հայոց եւ նորին հաջորդին Տ.Տ. Գարեգնի Բ Կաթողիկոսին Ամենայն Հայոց. յառաջնորդութեան Տ. Աբրահամա եպիսկոպոսին Սիւնեաց ի փառաւորումն 1700-ամեայ տարեդարձին Քրիստոնեութեան Հայոց. Ճարտարապետ Ա. Գալիկեան, Կառուցող Մ. Մկրտչյան. Ս. Սեղանս կանգնեցաւ ի յիշատակ Փառաւոն Սողոեանի 2000 թ., կանգնեցաւ Մկրտութեան Աւազանս ի յիշատակ Տօքթ. Ստեփան Թապիպեանի 2000 թ.»։ Ս. Տրդատ եկեղեցին ունի չորս խորշեր, որոնցից մեկի վրա՝ եկեղեցու արևմտյան դռան ձախ կողմում, տեղադրված է Հայոց Մեծ եղեռնին նվիրված խաչքար։ Եկեղեցին շրջապատված է պտղատու և դեկորատիվ ծառերով, եկեղեցու տարածքում է գտնվում նաև Վայոց ձորի թեմի փոխառաջնորդարանը, որը նույնպես կառուցվել է Գալուստ և Էմմա Սողոյանների բարերարությամբ։ Ս. Տրդատ եկեղեցու ուխտի օրը եկեղեցու օծման օրն է՝ օգոստոսի 6-ը, ինչպես նաև Ս. Տրդատ թագավորի տոնի օրերը։
= Արտաքին հղումներ =
Հայաստան| Եկեղեցի Կատեգորիա:21-րդ դարի հայկական վանքեր և եկեղեցիներ Կատեգորիա:Վայքի շենքեր և կառույցներ
Լոյդ Բեկոն
Լոյդ Ֆրենսիս Բեկոն (Lloyd Bacon; ), ամերիկյան թատրոնի և կինոյի դերասան, կինոռեժիսոր։ Որպես ռեժիսոր՝ նա ֆիլմեր է նկարահանել գրեթե բոլոր ժանրերում՝ վեստերն, մյուզիքլ,կատակերգություն, գանգստերական ֆիլմեր, կրիմինալ դրամաներ։ 1930-ականներին եղել է «Warner Bros». կինոընկերության ռեժիսորներից մեկը։
Կենսագրություն
Բեկոնը ծնվել է Սան Խոսեում, Կալիֆոռնիա նահանգում դերասաններ Ֆրենկ Բեկոնի և Ջենի Բեկոնի ընտանիքում։
Բեկոնը սկսել է նկարահանվել կինոյում որպես դերասան Չարլի Չապլինի հետ և նկարահանվել է ավելի քան 40 ֆիլմերում։ Առավել ուշագրավ էին նրա դերերը «Թափառաշրջիկը» (1915), «Չեմպիոն» (1915) և «Խաղաղ փողոցը» ֆիլմերում։
Դրանից հետո նա եղել է ավելի քան 100 ֆիլմի ռեժիսոր (նկարահանել է 1920 - 1955 թթ.), որոնցից հայտնի են «42-րդ փողոցը», «Մթության մեջ քայլեր» և այլն։
Բեկոնը մահացել է 1955 թվականի նոյեմբերի 15-ին՝ ուղեղի արյունազեղումից։ Նա ապրել է իր երկու նախկին կանանց, որդին՝ Ֆրանկ և դուստրը՝ Բեստին։
Արտաքին հղումներ
Կատեգորիա:Ամերիկացի կինոռեժիսորներ Կատեգորիա:Ամերիկացի կինոդերասաններ Կատեգորիա:Հոլիվուդյան փառքի ծառուղի Կատեգորիա:Ամերիկացի դերասաններ Կատեգորիա:Կինոդերասաններ Կատեգորիա:Կինոռեժիսորներ Կատեգորիա:20-րդ դարի դերասաններ Կատեգորիա:Հոլիվուդյան դերասաններ Կատեգորիա:Ամերիկացի տղամարդ թատերական դերասաններ
Մեխանիզմ
Մեխանիզմ (հունարեն՝ μηχανή-գործիք, հարմարանք), կիրառված ուժերի ազդեցությամբ որոշակի նպատակային շարժումներ կատարող մարմինների (օղակների) համախումբ։ Ըստ կառուցվածքա-կոնստրուկտիվ հատկանիշների մեխանիզմները լինում են՝ հոդակապավոր (լծակավոր), բռնցքավոր, ատամնավոր, սեպային, պտուտակավոր, ֆրիկցիոն, ճկուն օղակներով, հիդրավլիկական էլեկտրական սարքերով և այլն։ Այն մեխանիզմները, որոնցում բոլոր կետերի հետագծերը գտնվում են նույն կամ զուգահեռ հարթություններում, կոչվում են հարթ մեխանիզմներ (շուռտվիկա-սողանային, բռնցքավոր, սեպային և այլն)։ Մեխանիզմները կարող են ունենալ ազատության մեկ կամ մի քանի աստիճաններ։ Առավել տարածված են ազատության մեկ աստիճանով մեխանիզմները, որտեղ բոլոր օղակների շարժման որոշակիության համար պետք է տրվի մեկ օղակի շարժման օրենքը։ Սակավ կիրառում են նաև ազատության երկու աստիճանով մեխանիզմներ (դիֆերենցիալ)։ Շարժիչային, փոխանցման և գործադիր մեխանիզմների համախումբը կազմում է մեքենա։ Որոշ մեքենաներ բաղկացած են մեկ մեխանիզմից (օրինակ՝ շարժիչները) կամ մեխանիզմի և այլ սարքերի համակցումից։ Մեխանիզմի հետազոտման ու նախագծման մեթոդները կազմում են մեքենաների և մեխանիզմների տեսության մասը։
Կատեգորիա:Մեխանիզմներ
Արյունատար անոթներ
Արյան անընդհատ շարժումն անոթների փակ համակարգով կոչվում է արյան շրջանառություն։ Արյան շրջանառության համակարգը կազմված է սրտից և արյունատար անոթներից։ Այդ համակարգի հիմնական դերն օրգանիզմին ու հյուսվածքներին արյան մատակարարումը և արյան ֆունկցիայի իրականացումն է։
Սիրտն արյան շրջանառության կենտրոնական օրգան է, որն արյունը մղում է անոթներ, ապահովում նրա շարժումը և վերադարձը դեպի սիրտ։ Սրտի աշխատանքի դադարից մարդը մահանում է, որովհետև ընդհատվում է օրգաններին ու հյուսվածքներին թթվածնի, սննդանյութերի մատակարարումը և նյութափոխանակության արգասիքների հեռացումը։